MultiChoice skep spesiale kanaal vir Paasfees | Netwerk24
30 Maart 2020 20:28
Dit sal op 9 April geaktiveer word en sal onder meer Paasdienste uitsaai vir Christine wat noodgedwonge vir die tyd van inperking by die huis moet bly.
Dit kom nadat Stella Ndabeni-Abrahams, minister van kommunikasie, ’n beroep in dié verband aan MultiChoice gedoen het.
Die Africa Easter Channel op DStv-kanaal 343 word in samewerking met TBN Africa geskep.
Die kanaal sal dit vir kykers moontlik maak om van 9 tot 13 April Paasfees in al sy aspekte tuis te vier.
Calvo Mawela, uitvoerende hoof van MultiChoice, sê hy voldoen graag aan die minister se versoek.
“As ’n verantwoordelike uitsaaier sorg ons graag dat geloofsgroepe steeds hul geloof tydens die staat van inperking kan uitleef.”
Gewilde gospel-kunstenaars se musiek sal ook op die kanaal gehoor kan word.
Lucky Mbiko, besturende direkteur van TBN Africa, nooi ook kykers uit om in te skakel op die spesiale Paasfees-uitsending.
Meer oor: Dstv | Paasfees
Virtuele galop in Grand National